বাংলাদেশ মাদ্রাসা শিক্ষক প্রশিক্ষণ ইনস্টিটিউট
বাংলাদেশ মাদ্রাসা শিক্ষক প্রশিক্ষণ ইনস্টিটিউট হলো বাংলাদেশ সরকারের শিক্ষা মন্ত্রণালয়ের অধীন মাদ্রাসা শিক্ষা অধিদপ্তর এর আওতায় সরকারি শিক্ষক প্রশিক্ষণ ইনস্টিটিউট। এটি বাংলাদেশের আলিয়া স্তরের সব মাদ্রাসাসমূহের শিক্ষকদের একমাত্র প্রশিক্ষণ ইনস্টিটিউট। এই ইনস্টিটিউটটি ২০০৯ থেকে ২০১৫ সাল পর্যন্ত দাখিল স্তরের বিষয় ভিত্তিক, সিনিয়র মাদরাসা প্রধান, এবং সিপিডি বিষয় ভিত্তিক প্রশিক্ষণের আওতায় সর্বমোট ১২৫০০ প্রশিক্ষণার্থীকে প্রশিক্ষণ প্রদান করেছে। এই প্রতিষ্ঠানে ৭ ধরনের প্রশিক্ষণ ও ৬ ধরনের প্রকাশনা রয়েছে।